AC Oulu Basket

AC Oulu Basket on suomalainen miesten koripallojoukkue, joka pelaa I-divisioonassa.

Jalkapalloseura AC Oulu otti Oulun NMKY:n I-divisioonapaikan haltuunsa keväällä 2025 ja vaihtoi edustusjoukkueen nimeksi AC Oulu Basket. Sarjaa pelasi Oulun NMKY:n sarjapaikalla aikaisemmin Oulu Basketball vuonna 2024.

Oulun NMKY:n koripallojaosto on perustettu vuonna 1948. Miesten pääsarjassa se on pelannut kauden 1966–1967.

 Historia 
 Menneet vuosikymmenet 

Vuonna 1948 emoseura Oulun NMKY:n lajivalikoimaan nousi koripallo, jota pelattiin alkuun Oulun keskikoulun salissa. Korilevyjä ei käytetty, vaan koritelineet oli kiinnitetty korkeushyppytelineisiin. Vuonna 1951 valmistui Ynnin suurhalli, jolloin seura aloitti koripallon juniori- ja sarjatoiminnan. ONMKY pelasi piiri- ja maakuntasarjoissa ja karsi kerran Suomensarjaan taipuen kuitenkin vaasalaisvastustajille.http://www.ynni.fi/seura/historia/ 

pienoiskuva|oikea|Martti Ahtisaari kuului Oulun NMKY:n runkopelaajiin 1950-luvulla.
Vuonna 1957 seuran varttunut A-juniorien sukupolvi muodosti rungon seuran edustusjoukkueelle, ja Martti Ahtisaaren johdolla joukkue nousi Suomensarjaan. Joukkue kuului sarjan kärkipäähän ja karsi välillä miesten SM-sarjaan pääsystä tässä kuitenkaan onnistumatta. Keväällä 1966 omista kasvateistaan koostunut ONMKY nousi SM-tasolle. Kaudella 1966–1967 se sijoittui kuudella voitolla ja 12 tappiolla kymmenen joukkueen sarjassa yhdeksänneksi ja putosi sarjatasoa alemmas. Sieltä se karsi jälleen pääsystä SM-sarjaan tuloksetta. Karsintojen kautta joukkue nousi myöhemmin perustettuun I-divisioonaan ensimmäisen ulkomaalaisvahvistuksensa, yhdysvaltalaisen Hugh McMahonin johdolla. Ulkomaalaispelaajia alkoi myös näkyä Oulussa myös jatkossa.

ONMKY luopui I-divisioonapaikastaan raha- ja pelaajapulan vuoksi mutta jatkoi juniorityötä. I-divisioonassa seura pelasi vuoteen 2004 mennessä kahdeksan kautta. Joukkueen nimi oli vuosina 1999–2005 Oulu Hitech Basket, jonka viimeinen I-divisioonakausi tällä ajanjaksolla oli kausi 2004–2005. Joukkue putosi II-divisioonaan, ja toiminta ajettiin kokonaan alas.http://www.ynni.fi/aivan-uusi-testiuutinen/

 Uusi tuleminen 

Ynnin koripallotoiminta herätettiin henkiin viiden taukovuoden jälkeen ja seuraa alettiin kehittää jokaisella osa-alueella. ONMKY palasi voitokkaiden karsintojen jälkeen I-divisioonaan kaudeksi 2011–2012, jolloin joukkue sijoittui sarjassa seitsemänneksi. Seuraavilla kausilla sijoitukset olivat viides ja kuudes. Kaudelle 2014–2015 ONMKY hankki pääsarjassa pelanneita pelaajia, kuten Lawrence Wrightin, Jussi Eskolan, Kristofer Clementin ja Cedric Latimerin.http://www.ynni.fi/cedric-latimer-korisliigasta-ynniin/ http://www.ynni.fi/joukkue-2/  Wrightin sopimus purettiin tammikuussa alkoholinkäyttöön liittyneiden rikkomusten takia.http://www.kaleva.fi/urheilu/alkoholinkaytto-toi-potkut-ynnin-amerikkalaiselle-pelaajalle/686220/ ONMKY sijoittui runkosarjassa kolmanneksi mutta putosi välierissä lopulta divisioonan voittaneelle BC Nokialle 3–0-otteluvoitoin.

Kaudeksi 2015–2016 Eskola siirtyi joukkueen päävalmentajaksi ja Latimer lähti Korisliigaan. Pääsarjasta ONMKY:hyn siirtyi Vesa Heinonen. Seuratoimijoiden vähentyminen, juniorikasvatuksen ongelmat, uhka M1DA:sta putoamisesta ja vuosina 2013–2015 kertyneet 50 000 velat aiheuttivat alkuvuodesta 2016 keskustelua oululaisen koripallon tulevaisuudennäkymistä, vaikka edustusjoukkueen kausi jää taloudellisesti voitolliseksi ja usea muu tausta-asia on kunnossa.http://www.ynni.fi/kutsu-ynnin-talkoisiin-5-2-klo-17-ynnilla/ https://twitter.com/YnniKoripallo/status/691631084879110144https://twitter.com/YnniKoripallo/status/692225230828392448

 Pääsarjatasolla pelanneet pelaajat 
Taulukossa on lueteltu Suomen Koripalloliitton tilastopalvelun mukaan Oulun NMKY:ssä Suomen miesten pääsarjaa pelanneet ja vähintään kaksi pistettä tehneet pelaajat.http://www.basket.fi/sarjat/tilastot/pelaajatilastot/?league_id=4 

PelaajaKans.VuodetOttelutPisteet yht.Palkinnot joukkueessa pelaajana Ensimm.  Viim.Kari Hautamäki196619671817Jukka-Matti Härönoja196619671612Tapio Kärkkäinen196619671872Pekka Laakso1966196718306Juhani Leppäluoto1966196772Seppo Matilainen196619671885Ilkka Näsänen1966196718287Kari Puotiniemi196619671519Tapani Riihinen1966196798Kalevi Ronkainen19661967149Ari Sikiö1966196718120Matti Vehaskari1966196718206Juha Virkkunen196619671623

 Lähteet 

 Aiheesta muualla 
 AC Oulu Basketin miesten edustusjoukkueen kotisivut
 ONMKY:n koripallon kotisivut

Koripallo
Luokka:Suomalaiset koripalloseurat
Luokka:Vuonna 1948 perustetut urheiluseurat